31 Sondag Mei 2020
≈ 43 Kommentaar
Hier volg die vierde hoofstuk van die bloguitdaging: Die storie oor die Towerinne en Coronamouna. Soos gewoonlik by 'n vervolgverhaal, moet almal wat wil deelneem 'n inskrywingsvorm voltooi – kry die vorm hier: https://forms.gle/spN3EwV1kt5wGW9F9
Bloggers sal skryf in die volgorde waarin hulle inskryf – kyk na HIERDIE vorm (spreadsheet) wat outomaties op datum gehou word om te sien wanneer dit jou beurt is om te skryf.
Dis vroegaand op Rebusfontein. Die skaduwees raak al langer en swarter. Dis vannag donkermaan…
Daar's 'n noodvergadering in Frannie se ivoorbaksteentoring. Toortsie en Seegogga sit elkeen bibberend van skok onder 'n kniekombersie met 'n knertsie witblits in die hand. Frannie is besig om die een na die ander van Bondeljies se jêmtertjies te verorber – sy sluk dit af met haar eie glasie witblits. Hester mompel iets van 'n "spinheks" en Positief maak beswaar dat dit nie 'n PC-term is nie. Volgens haar kan die Rebusfonteiners nie sommer aanneem dat die indringer wat daar by die houthuisie in die bos ingetrek het, verantwoordelik is vir Una se verdwyning nie. Eenkant in die hoek (o nee, wag, die toring het nie hoeke nie…) Eenkant op 'n hoop lê die fakkels wat Sonell gebring het en daar staan ook die kas Doom wat Woordnoot gekoop het. Die plan is dat die Towerinne binnekort elkeen met 'n brandende fakkel en 'n blik Doom die donkerte gaan invaar om Una te probeer red – maar dis al plan tot dusver en Scrapy het gevra dat die klomp darem net asseblief 'n bietjie verder moet dink as wat hulle neuse lank is.
Frannie is kort duskant histerie – sy giggel en hik en gril by die gedagte dat Una 'n "lickdown" ondergaan het. Toortsie vra of spinnekoppe slymerige tonge het en Seegogga betreur die feit dat Perdebytjie nog nie hier is om ons met haar kennis van die natuur (dus ook van spinnekoppe) by te staan nie – hoeveel oge het die goeters nou weer?
Toe verskyn Lelik, vergesel van Trompie, Una se Danie en Ringo die towerhond. Daar klou 'n paar blaartjies kattekruid aan Lelik se kop en haar oë is vreemd groen, maar bedwelmd oftenôt, die Towerinne is maar te dankbaar dat daar 'n verkenner is wat kom verslag doen.
Lelik prnjiaau en Ringo tolk:
Nooi, hier is 'n nuwe kat op Rebusfontein, so 'n oulike klein swartetjie, baie vriendelik en uitgesproke. Haar naam is Corrie. Toe sy my die eerste keer sien, toe vra sy nou maar wat het my getref dat ek so bitterlik lelik is met my stomp ore. Voor ek my kon verêre oor so 'n vermetele familiariteit, vertel sy my toe van haar nooi Corona, wat "ook baie, baie lelik is – 'n haakneus en 'n moesie op die ken, maar swaarkry het haar hart vol deernis gemaak vir ander lelike goed". Haar pappa het haar Corona genoem omdat sy vir hom die kroon op sy hele lewe was. Sy het spinnekoppe vir maatjies en sy het in die houthuisie doer eenkant innie bos kom woon. Dit het gebeur omlat sy die Towerinne in al hulle mooi aandrokke sien lyndans het in mnr Barnum se sirkus en gedink het dalk sal sulke vrolike mense vir haar 'n toevlugsplekkie hê.
Daar in die sirkus het die moeilikheid met haar spinnekopmaatjies begin. Nooi Corona dink dis die vier yslike olifante met die maroelaprobleem en die leeus wat so netjies deur Towerin Hester getem is, wat veroorsaak het dat die spinnekoppe drome van oorheersing begin droom het. Hulle het begin om sulke snaakse ronde balletjies met 'n nimbus van klein suiertjies te spin, wat dan in die lug weggesweef het. Darie goed het sommer giftig gelyk! Toe nooi Corona die spinnekoppe waarsku om op te hou met hierdie spinnery, het hulle rondgeskarrel en onderlangs gemor, haar "ou Coronamouna" genoem, maar hulle het darem geluister. Teen daardie tyd het daar egter reeds miljuisende van die goed oor die hele aarde rondgesweef.
Toe was daar 'n ander vrou wat haar gehelp het om by Rebusfontein uit te kom: hierdie vrou – haar naam is Broodina – het al nooi Corona se spinnekoppe in haar blou Uno gelaai en hiernatoe gebring. Mar…maar toe het dinge vreeslik skeefgeloop.
Nooi, sê Lelik, jy weet ons katte het die kuns bemeester om nie eintlik rêrig aan hartseer toe te gee nie. Ons gaan lê liewers in die sonnetjie en spin, of rol in die grond, maar sowat van mistroostig en misrabel soos wat daai arme swart katjie toe raak, het ek nog nout nie in my ganske dag des lewens gesien nie! Toe vat ek haar maar na my beddinkie kattekruid doer by die stroom en ons het daar gekuier totdat ons 'n onaardse gil hier onder in Rebusfontein gehoor het. Corrie het gesê dis haar nooi se stem en dadelik na hulle huisie toe teruggehardloop en ek en Trompie en Ringo en Danie het na jou kom soek. Danie sê sy nooi Una is ontvoer! Wat gaan ons maak, nooi? Hê nooi, wat?
Daar heers doodse stilte in die toring – niemand weet hoe om vir Lelik te antwoord nie. Toe word die toring se buitedeur oopgegooi en daar staan Perdebytjie, uitgedos in Hester se leeutemmeruitrusting, sweep en net in die hand. "Dames, sit neer julle Doom, maar bring die fakkels sodat ek kan sien wat ek doen. Tienkie, Frankie en Neelsie het die spoor gevolg en hulle sê Una is in een van die grotte daar naby die afgebrande herehuis toegespin in 'n kokon. As ons nou net die spinnekoppe kan verwyder, kan ons haar baie maklik daar uitkry. Toortsie, het jy en Seegogga dalk skerp skêre waarmee ons haar sal kan lossny?"
Die Towerinne kyk met groot oë na mekaar – hoe gaan hulle dit regkry om die spinnekoppe te oorwin sonder die kannetjies Doom?
Perdebytjie sug. "Ag okay, maak julle net vir my lig, ek weet hoe om hulle aan hulle pootjies te vang. Dan vat ons elkeen enetjie en gaan sit hulle ver weg in die bosse, waar hulle lekker kan leef en niemand sal pla nie." Perdebytjie beduie mooi hoe om die spinnekoppe se pote met een hand vas te vat, maar die res van die geselskap lyk maar huiwerig. Toe staan hulle een vir een op, neem 'n fakkel en steek dit aan die brand, en stap traag maar dapper die donkerte in…
In die houthuisie dwaal Corrie miaauend rond – waar is haar liewe nooi?
Scrapy – dis nou jou beurt!
43 thoughts on "Die Towerinne en Coronamouna: hoofstuk vier"
Mei 31, 2020 om 6:17 nm
'Lickdown', 😂😂😂😂 Skerp Frannie. Ek weet nou Una gaan ontsteld, grendelgrillig maar veilig wees, maar arme Coronamouna…sou haar lickdowners nou op haar gedraai het?
Mei 31, 2020 om 7:23 nm
In die bos waar hulle lekker kan leef en niemand sal pla nie 🤔 ek weet nou nie daarvan nie Blommie. Ek bedoel Bytjie. Wat gebeur nou as hulle nog van daai goetertjies spin? Ek dink tog die Doom moet maar saamgaan. Dalk moet ons almal maskers dra net ingeval ons in die verkeerde rigting begin spuit.
Welgedaan Frannie! Ek is seker ons sal vir Una opspoor voordat al die Towerinne se planne ontspoor.
Junie 1, 2020 om 11:29 vm
Dalk moet julle vir Danie gebruik om my piepie-spoor te volg… Ding is net, Engelse bulhonde sukkel om asem te haal, so nou weet ek nie van spoorsny nie.🤔
Junie 1, 2020 om 1:11 nm
Junie 1, 2020 om 4:11 nm
Ten minste is ons almal gestewel en gespoor…
Junie 1, 2020 om 4:33 nm
Ek het darem deurskynende bottels wat ek bo-oor die spinnies kan neersit en dan versigtig 'n papier onderin skuif. Dan vinnig 'n dekseltjie op en dan kan ek die spinnies ver weg neem…. geen Doom nie!!!
Junie 1, 2020 om 7:52 nm
Ummm, maar dis donker, hoe gaan ons sien om dit reg te kry? Darem beter as dat ons die gediertes kaalhand moet vashou!
Junie 2, 2020 om 4:25 vm
Ek het 'n spesiale koplampie genoem 'n SpinnieSpotter. Daarmee kan ek spinnekoppe 'n kilometer ver sien.
Junie 2, 2020 om 2:31 nm
Ver weg sal op 'n ander planeet moet wees Bytjie, want kyk wat het hulle hier op die aarde aangevang!
Junie 2, 2020 om 5:28 nm
Ons kan dit reël!
Mei 31, 2020 om 8:47 nm
Genade Frannie! 😳👀 Mag ek heel agter loop met my fakkel asb? Ek vertrou geen spinnekop nie. En al skertjie wat rk het is die ou kleintjie waarmee ek my birduurwerk knip. Julle kan hom met liefde leen, maar ek gaan nie daar knip nie. Ek is ook bekommerd oor die Doom. Spinnekoppe hardloop erg van Doom. 🙈 Ek dink ek moet maar nog 'n slukkie witblits nerm. Dit slaan my asem wrg weg, maar dalk help dit.
Junie 1, 2020 om 11:23 vm
Toorts hierdie mag net die regte medisyne vir jou spinnekopvrees wees. Jy kyk die vyand in die oë en spuit hom dan vol Doom. 😊
Junie 1, 2020 om 11:25 vm
Julle moet maar spuit.
Junie 1, 2020 om 12:21 vm
Ja-nee, ek het skaars geland en die poppe dans al klaar. Dis nou n lekker uiteensetting van hoe en waar daardie balletjies met hul stekels vandaan kom. Ons beter die spinnekoppe se spinknoppies steriliseer/ knip. Daardie skêrtjie van Toorts behoort die ding te doen. Die klomp spinne kan dan maar met hartelus probeer balletjies maak. Wonder wat het van Broodina geword? Klink bietjie verdag? Waar sy is, is daar moeilikheid. Ek lêk my lippe af vir die volgende episode!
Junie 1, 2020 om 8:03 vm
Spinknoppies steriliseer. Né. Julle kan maar probeer, eksal in die son sit en wag.
Junie 1, 2020 om 4:10 nm
Umm, Scrapy, jy weet die volgende episode is joune om te skryf, ne?
Junie 2, 2020 om 3:36 vm
Ja, ja, ek het al my eerste deel geskryf maar moes eers wag om te sien wat die volgende opstakel is wat in die pad lê. Het vandag eers bietjie vir eerste keer by my ou vriendin gekuier. Sy was skoon uitgehonger vir n geselsie(haar man is n ou brompot, maar moenie haar weggooi nie)
Junie 1, 2020 om 5:19 vm
Jy het dit nou mooi uiteengesit waar daardie balletjies vandaan kom. Hopenlik vind die grootkoppe in die buitewêreld dit nie uit nie!!!! Ek het die (ivoor)toring en res van skrywe baie geniet. Welgedaan Frannie!!!
Junie 1, 2020 om 11:32 vm
Frannie, ek skrik nou eers wakker, nie besef jy het al geblog nie! Pragtig geskryf! Jy doen so goed huiswerk, trek als wat wie ook al gedoen het, weer onder die hoed uit.
Junie 1, 2020 om 11:33 vm
Bring die Doom, Toortsie, ek wil regtig nie langer toegespin wees nie!!!
Junie 1, 2020 om 6:23 nm
Ek is te bang.
Junie 1, 2020 om 1:36 nm
Julle, ek moet werklik eerlik wees dat ek my naam toetentaal misgelees het. Daar is geen manier waarop ek in die nag met 'n fakkel na spinnekoppe toe sal loop nie. In my dag des lewens nie. Sterkte Toortsie, ek sal veilig in my huisie bly, op bystand om die nooddienste te bel om te gaan help. Una, skuus man, ek sal kossies saamstuur, jy is seker al doodhonger? Lieflik geskryf Frannie, ek lief die ou woorde so tussenin. Ek het daarmee grootgeword.
Junie 1, 2020 om 4:07 nm
Hmm, het jy al van groepsdruk gehoor? Of kollektiewe waansin? (Of die effek van witblits?) Komaan, gryp jou fakkel en daar gaan die hele ou spulletjie 😀
Junie 1, 2020 om 6:25 nm
Ons het nog heelwat witblits nodig as julle vir my en Christa wil laat saamloop, maar Una sê, een vir almal, almal vir een. Sjo komm onsh shloop. Hierrrr kommm onsh.
Junie 2, 2020 om 1:10 nm
Ag liewe Toortsie, sou wat wou gee om jou in die werklike lewe ge-witblits te sien! Jy is so moedig en dapper. Hierrrr gaattt onsh 😀
Junie 2, 2020 om 4:21 nm
Ek hoop nie daai dag breek regtig aan wat jy my geblits sien nie. 🙈
Junie 2, 2020 om 12:46 vm
Groepsdruk gaan nie werk nie, witblits die drunk ekke nie, en vir 'n spinnekop is ekke so bang dat nie een van die twee sal werk nie, liewe tannie Frannie. Buitendien, iemand moet wag hou en wagbobbejaan speel, wat is daai ene se naam nou weer, as julle fakkels in die nag doodgewaai word .l.
Junie 2, 2020 om 1:07 nm
😀 "BRANDwag"? (Ag askies, die Amerikaners met hulle alewige, alomteenwoordige woordspelings werk op my senuwees…en dis vreeslik aansteeklik!)
Junie 2, 2020 om 1:30 nm
Daai is die woord, ek sal een wees.
Junie 1, 2020 om 1:55 nm
O Frannie, dankie tog dat ons Una kan red! Ek het nou nie n skertjie nie, maar ek het knypers! Sterk Knypers ! Ek gaan self ook help, maar julle moet asb nie per ongeluk doom op my ook spuit nie, hoor! Jy kry dit selfs reg dat ek ou Corounamouna begin jammer kry. Welgedaan!
Junie 1, 2020 om 1:57 nm
Knap gedaan tannie Frannie…
Mater, kom kom. Perdebytjie sal ons nie verkeerd wysnie, laat ons gaan. Kom ons wys die go waarvan die Towerinne gemaak is
Junie 2, 2020 om 1:23 nm
O aarde, behoede ons as daai go uit is…
Junie 1, 2020 om 4:41 nm
Frannie op haar beste… jy gee die avontuur 'n hupstoot met jou verbeeldingryke vertelling! Mooi so!!
Junie 1, 2020 om 7:50 nm
'Bytjie, ek is opreg jammer dat die klompie nou so kwistig met die Doom tekere wil gaan…
Junie 2, 2020 om 4:27 vm
Toemaar Frannie, daardie Doom wat hulle wil gebruik, is 'n spesiale besending gedokterde gif… dis eintlik net water. Ek het kontakte by die fabriek.🤣🤣
Junie 2, 2020 om 1:25 nm
Sjoe, dis 'n verligting. Dit besweer ook nou sommer ons vrese oor die effek van 'n kombinasie van brandende fakkels en Doom op nagtelike ekskursies.
Junie 1, 2020 om 4:53 nm
Grinnik… ryke verbeelding
Junie 2, 2020 om 7:39 vm
O grote griet, die doom is water??? Gelukkig is die Witblits lekker blitsig. Dalk moet ons soos die vuurblasers maak en so stroom witblits uitspoeg en dit aansteek? Dis nou net as Toorts dit nie alles opgedrink het nie, sy slinger en sleep klaar haar tong.
Junie 2, 2020 om 1:26 nm
Wonderlike plan, jy bly maar vernuwend en vindingryk! Umm, ek dink ook al die witblits is op…wat van frangelico, of is die alkoholinhoud nie genoeg nie?
Junie 3, 2020 om 3:43 nm
Nee daai is mos 'n likeur, so alkohol is hopeloos te min. Toorts sal moet voor loop, sy't die meeste Witblits gedrink
Junie 3, 2020 om 4:03 nm
Ja, maar nou loop sy 'n dubbele ry spore, wat moeilik is om te volg.
Junie 2, 2020 om 10:09 vm
Frannie!!! So goed geskryf! Ek is mal oor Una se "lick down" . Christa moet dalk wipes byderhand hou dat ons die arem Una kan skoonkry. Ons moet seker wees dis sy! Meesterlik gedoen!